- Гэта таксама добрае пытанне. Вы ведаеце, у мяне некалькі такіх ганаровых званняў, у тым ліку і міжнародных. Шчыра скажу, што сёння такое званне - гэта прызнанне заслуг чалавека і праява павагі да яго, вельмі часта звязанае з нейкімі юбілеямі, з нейкімі узроставымі межамі, бо як правіла гэтае званне даецца не толькі за навуковую працу, хаця і такое бывае, але вельмі часта гэта такое своеасаблівае юбілейнае званне. І, як вы напэўна самі добра разумееце, званне ганаровага прафесара не дае ніякіх прывілеяў, не дае ніякіх матэрыяльных ільготаў, яно дае проста задавальненне ад таго, што людзі ведаюць пра твае працы і прызнаюць іх каштоўнасць.